Mawu ngɛ kaa tsɛ ko nɛ e ngɛ suɔmi. 1 Petro 5:6, 7
Mawu ji wa Bɔlɔ, nɛ e susuɔ wa he. Kaa bɔ nɛ tsɛ nɛ ngɛ nile kɛ suɔmi tsɔɔ e bimɛ ní ɔ, jã nɔuu nɛ Mawu hu tsɔɔ nimli nɛ a ngɛ he tsuaa he ɔ blɔ kpakpa nɛ a maa gu nɔ kɛ hi si.
Mawu deɔ wɔ anɔkuale munyuhi nɛ a he hia nɛ haa wɔ bua jɔmi kɛ hɛ kɛ nɔ fɔmi.
Ke o bu Mawu tue ɔ, e maa tsɔɔ mo blɔ, nɛ e maa bu o he, nɛ e maa ye bua mo kɛ tsu o haomihi a he ní.
E ma ha nɛ o maa hi si kɛ ya neneene hulɔ!